Bitcoin 2018-as ár és az LBTC. - Digitalcash.hu
KezdőlapBitcoinBitcoin 2018-as ár és az LBTC.
A tegnapi poszt kapcsán befutott pár kérés/kérdés a Bitcoin jövő évi árával kapcsolatosan.
Először is köszönjük mindenkinek, aki nem volt rest és pár szóval írt nekünk. Másodszor viszont köszönettel elhárítanánk minden ilyen jellegű kérést, mert tényleg úgy gondoljuk, hogy innentől kezdve a Bitcoin árfolyama „terra incognita”, vagyis mostantól ismeretlen vizekre evezünk.
Ami jóslatot 2018-ra akartunk tenni, azt már megtettük, sőt úgy tűnik az LTC 100 dolláros árfolyama (3 számjegy) is meg lesz (csók Vinnynek), több jóslat nem kell vagyis nem látható.
Az ismeretlen vizekben ugyanis bálnák vannak és a valósággal szemben ott nem őket, hanem ők „vadásznak”. Vadászat alatt értve olyan árfolyam mozg(at)ásokat, amiket még valószínűleg nem láttunk.
Ha valaki a privát véleményemet kérdi, szerintem az árfolyam jövő év február-márciusig lazán eldöcög a 13-15.000 dollárig. A 15.000 dollár már lehet egy fordulópont, de az sincs kizárva, hogy addig is visszakorrigáljon.
Ami viszont a további jó híreket illeti, az az, hogy talán újabb „ingyen pénz” van a láthatáron Bitcoin fronton.
A Bitcoin Gold, a Bitcoin Diamond, a Super Bitcoin után jön a Lightning Bitcoin vagyis az LBTC. A fork a 499,999. blokk körül, 2017. december 23-ára van ígérve.
A Csapat, ami a Lightning Bitcoin mögött áll, a DPOS mechanizmus segítségével napi 24 millió tranzakciót ígér, azáltal, hogy a tranzakciók hitelesítését végző node-ok számát csökkenti.
A DPOS-ről vagyis a Delegated Proof-of-Stake –ről itt tudsz bővebbet olvasni.
A projekt mögött állók egyelőre még nem tiszták, kivétel 2 személy, a kínai Jack Zhang és Duo Wang.
Szóval lehet, hogy emiatt is szép Karácsony előtt állunk a digitális devizák világában.
Ismersz valami helyet, ahol lehet venni pénzért (dollárért, euróért, esetleg forintért) LBTC-t?
2017-12-18 at 23:28
Lighntningra gondolsz?
2017-12-19 at 17:41
Igen, amiről a cikk szól. 🙂
Nem ismerek ilyet, de ha gondolod esetleg meg tudom kérdezni MrCoinékat.
2017-12-19 at 18:03
Az szuper lenne. 🙂 Sőt, ha már megkérdezed, születhetne róla akár egy új cikk is, összegyűjtve az egyes helyeket. Mivel ígéretes kriptovalutának tűnik, talán mást is érdekelne, rajtam kívül.
2017-12-19 at 20:16